
TRUMPAS PAGRINDIMAS
Įmonių informacijos apie tvarumą teikimo direktyvoje reikalaujama, kad didelės įmonės, biržinės mažosios ir vidutinės įmonės ir didelių grupių patronuojančiosios įmonės teiktų tam tikrą informaciją apie tvarumą.
Ši informacija turi būti teikiama laikantis standartų, kuriuos Komisija turi priimti deleguotaisiais aktais. Pirmąjį bendrą tokių standartų rinkinį Komisija priėmė 2023 m. liepos mėn. Antrąjį konkretiems sektoriams skirtų standartų rinkinį planuojama priimti ne vėliau kaip 2024 m. birželio mėn. 
Pagal konkurencingumo darbotvarkę Komisija įsipareigojo supaprastinti įmonėms taikomus ataskaitų teikimo reikalavimus. Todėl Komisija pasiūlė atidėti antrojo standartų rinkinio, numatyto pagal Įmonių informacijos apie tvarumą teikimo direktyvą, priėmimą dvejiems metams. Tai reikštų, kad šie standartai būtų priimti 2026 m. birželio mėn., o ne 2024 m. birželio mėn., kaip numatyta šiuo metu.
Nuomonės referentė mano, kad šis atidėjimas suteiks įmonėms reikiamas palankias sąlygas, kartu užtikrinant tinkamą ir visapusišką naujų tvarumo reikalavimų pagal Įmonių informacijos apie tvarumą teikimo direktyvą įgyvendinimą. Todėl Komisijos sprendimo keisti nesiūloma.
******
Ekonomikos ir pinigų politikos komitetas ragina atsakingą Teisės reikalų komitetą siūlyti Europos Parlamentui priimti savo poziciją per pirmąjį svarstymą perimant Komisijos pasiūlymą.

PRIEDAS. SUBJEKTAI AR ASMENYS, IŠ KURIŲ PRANEŠĖJAS GAVO INFORMACIJOS
<FootprintIntro>Pranešėja, prisiimdama visą atsakomybę, pareiškia, kad negavo informacijos iš jokio subjekto ar asmens, kuris turi būti nurodytas šiame priede pagal Darbo tvarkos taisyklių I priedo 8 straipsnį.</FootprintIntro>

